《端午》
宋代·蒲寿宬

鬓符腰艾去纷纷，荷叶荷花匝水滨。
思远楼前虽有曲，若邪溪畔岂无人。
莫将楚恨悲儿女，聊把骚章托鬼神。
浊酒满壶渔父笑，江边鸥鹭正相亲。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。